Indre Østfold Lokallag – Landslaget for offentlige pensjonister

Årsmelding 2015

Styret og andre tillitsvalgte har i 2015 har bestått av:

Leder:                          Randi Frankrig

Nestleder:                    Karin Haug

Kasserer:                     Inger F. Trømborg

Styremedlemmer:        Lis-Britt Erichsen

Erik Hageler

Vararepresentanter:       Inger Elise Solheim

Kolbjørn Kinnerød

Revisorer: Else-Britt Thorsen og Inger Øiestad

Valgkomite: Karl Thelle, Inger Øiestad og Erik Hageler

I 2015 ble årsmøte avholdt 5.februar. Det har vært avholdt fire ordinære medlemsmøter og et jubileumsmøte. Laget arrangerte tur til Domkirkeodden og til Valdres Høyfjellshotell. Frammøte på møtene er å beskrive som godt.

Sammen med inviterte gjester, og med god underholdning, feiret vi lagets 20 årsjubileum med førjulstreff på Bamsrudlåven.

Temaer på møtene i 2015 var:

* Polititjenestene i Indre Østfold, ved politioverbetjent Jørn Solheim.
* Kosthold for seniorer, ved ernæringsfysiolog Irene Teigen Paulsen.
* Medikamenter - riktig bruk. Om apotektjenester med mer, ved farmasøyt Agnes Duserud.
* Halden fengsel og Kriminalomsorgen ved leder Halden fengsel Are Høydal
* «Svalene» ved Laila Frøyseth .
* Film og fortelling fra julemarked i Jerusalem ved Berit Johannsson.
* Underholdning ved Gunnar GP Pedersen.

I møtene er det gitt informasjon om aktuelle saker fra LOP sentralt.

Høsten 2015 ble det arrangert kurs i bruk av Ipad i samarbeide med Ungdomsbedriften You Learn UB ved elever fra reiselivslinja på Mysen videregående skole. Det var 22 deltakere på kurs 1, og 17 på kurs 2, videregående kurs. NRK Østfold besøkte kurset og innslaget ble sendt på radio 17.november.

Det har vært avholdt 7 styremøter. Varamedlemmene har deltatt på møtene. Totalt er 44 saker er behandlet.

I året som gikk ble det trykket nye og fargerike informasjonsbrosjyrer om vårt lokallag.

Informasjon om møter og kurs ble sendt til medlemmene og ble bekjentgjort

i Rakkestad Avis og Smaalenenes Avis, samt lagt ut på vår nettside under LOP.no.

Informasjon er også gjort kjent ved bruk av Mysen Posten og På Plakaten.

Randi Frankrig deltok i arbeidsgruppa for utarbeidelse av «Eldreplan» for Eidsberg kommune, og i arbeidsgruppa ifht å foreslå kulturprogram gjennom midler via Den kulturelle spaserstokk i Eidsberg.

Fra vårt lag er Inger Trømborg medlem i LOPs sentrale turkomité. Randi Frankrig er med i redaksjonsrådet for medlemsbladet «Vi i LOP» og i Mediautvalget.

For perioden 2015 – 2019 er Åshild Hvammer Tangen valgt som lagets representant i Askim kommunes eldreråd, med Tore Aschim som personlig vararepresentant.

Randi Frankrig er valgt som lagets representant i Eidsberg kommunes eldreråd, med Inger Trømborg som personlig vararepresentant.

Medlemsutviklingen er svært positiv. I året som gikk fikk laget 18 nye medlemmer.Pr.31.12.2015 var medlemstallet 93. 7 medlemmer ble utmeldt. pga ubetalt kontingent, sykdom eller død .

Mottatte tippemidler i 2015: kr. 2.265.-

Mottatte gaver/tilskudd i 2015:

Eidsberg Sparebank kr. 2.000.-

Askim Sparebank kr. 3.000.- Midler fra LOP sentralt ,etter søknad, ifb med verving/brosjyrer/kurs kr. 4.700.- Gave fra LOP sentralt ved 20 års jubileet kr. 2.500.-

Gavekort fra Moss lokallag ved 20 års jubileet kr 500.-

Bankene har sponset en annonse hver i Smaalenens Avis til en verdi pr. annonse på kr.1.500. -

De nevnte bankene, matvare – og blomsterbutikkene i Mysen sponset ofte laget med gevinster.

Randi Frankrig Karin Haug Inger Trømborg

Leder Nestleder Kasserer

Erik Hageler Bjørg Bodal Spedstad

Styrememedlem Styremedlem